open-index/open-wikipedia-markdown huggingface dataset:
משה גדרון

**משה (מוּסיק) גדרון** (25 במאי 1925 – 14 בנובמבר 2009) היה קצין בצה"ל בדרגת אלוף, הוא שימש ראש אגף כוח אדם בצה"ל ומבקר מערכת הביטחון, קודם לכן שימש כקצין קשר ואלקטרוניקה ראשי, מפקד בית הספר הארצי לקשר, וקצין קשר בגזרות שונות.

## ביוגרפיה
גדרון נולד בתל אביב. בגיל 17 הצטרף לפלמ"ח. שימש "גדעוני" באוניית המעפילים "חיים ארלוזורוב". בראשית שנת 1948 סיים קורס קציני קשר ובמלחמת העצמאות שימש כקצין קשר גדודי וחטיבתי בחטיבת יפתח.

לאחר המלחמה שימש כמדריך קשר במכללה הבין־זרועית לפו"ם (1952-1950); מפקד בה"ד 7 (אוגוסט 1951–מרץ 1953-1952); מקש"פ (מנהל קשר פיקודי) מרכז (1953); מקש"ּפ דרום (1953–1954); רע"ן המבצעים במקשר"ר (1954–1956); מדריך במכללה הבין־זרועית לפו"ם במחזורים ג' וד', (1957–1958); רע"ן המבצעים (1960–1962) וסגן הקשר"ר (1962–1966). בשנת 1966 מונה לקצין קשר ואלקטרוניקה ראשי, תפקיד בו כיהן גם במלחמת ששת הימים. לאחר המלחמה, הועלה לדרגת אל"ם. בתקופה זו הצטייד החיל בדור חדש של מכשירי קשר. בסוף 1970 הועלה לדרגת תת-אלוף, יחד עם שאר קציני חיל ראשיים. באוגוסט 1972 השתחרר מצה"ל ומונה למנכ"ל חברת "טלרד". בספטמבר 1973 עם הקמת חטיבת חשמל ואלקטרוניקה בקונצרן "כור", הועמד בראשו.

ב-21 באפריל 1974 שב משה גדרון לצה"ל כדי לשמש ראש אגף כוח אדם. עם מינויו לראש אכ"א, הועלה לדרגת אלוף. בתפקידו זה ניצח על ההגדלה של צה"ל בעקבות מלחמת יום הכיפורים. בסוף 1975 הוחלט על מינויו למנכ"ל משרד התקשורת ולצורך כך השתחרר בחודש פברואר 1976 מצה"ל. גדרון הנהיג גביית דמי מקדמה על התקנת טלפון כדי לממן התקנת טלפונים נוספים וצמצום התור לטלפונים, אולם לא הושגה התקדמות במערכת הטלפונים בתקופת כהונתו, והיו אף שראו בחוסר המנהיגות שלו את הסיבה לכך. בראשית 1979, עם מינוי יצחק מודעי לשר התקשורת, ביקש להתפטר מכהונתו.

ב-1979 מונה לקונסול כללי של ישראל בדרום מערב ארצות הברית. בהמשך פנה לעסקים ובמשך מספר שנים ייצג בישראל את ליווינגסטון קוסברג, איש עסקים יהודי מטקסס, אותו פגש בעת היותו קונסול. ב-1988 מונה למבקר מערכת הביטחון, תפקיד בו כיהן עד ל-2 באוגוסט 2002, עת הוחלף בתא"ל (מיל') יוסי ביינהורן.

משה גדרון נפטר ב-2009, בגיל 84. ונקבר בבית העלמין ברמת השרון. בלווייתו ספד לו ראש אכ"א במילים אלה:

## חיים אישיים
היה נשוי לתמר (1926–2014), (בתו של דב הוז), ילדיהם:

* אמיר - לשעבר טייס בחיל האוויר, ואביו של חוקר מדע המדינה פרופ' נעם גדרון.
* אילן - קצין שריון בדרגת סגן שנהרג במלחמת יום הכיפורים ועוטר לאחר מותו בעיטור המופת.

## קישורים חיצוניים

* 
* 
* הלך לעולמו האלוף (מיל') משה גדרון, באתר דובר צה"ל
* אינני אומר דברי ניחומים, כי אין ניחומים - אני בוכה!, באתר יד לשריון, 18 בנובמבר 2009
* 
* 

על אשתו, תמר גדרון:
* תמר גדרון איננה באתר העמותה למורשת משה שרת, 14 בנובמבר 2014
* 

## הערות שוליים

קטגוריה:אנשי היישוב ילידי הארץ
קטגוריה:לוחמי הפלמ"ח
קטגוריה:קציני קשר ראשיים
קטגוריה:ראשי אגף כוח האדם
קטגוריה:אלופי צה"ל
קטגוריה:דיפלומטים ישראלים
קטגוריה:מנכ"לי משרד התקשורת
קטגוריה:מנכ"לים יוצאי שירות קבע בצה"ל
קטגוריה:מנכ"לי כור תעשיות ובנותיה
קטגוריה:מבקרי מערכת הביטחון
קטגוריה:הגדעונים
קטגוריה:אבות שכולים: חללי צה"ל
קטגוריה:מפקדי בה"ד 7
קטגוריה:אישים הקבורים בבית הקברות מורשה
קטגוריה:ישראלים שנולדו ב-1925
קטגוריה:ישראלים שנפטרו ב-2009
גרף נרות יפניים

שמאל|ממוזער|350px|גרף נרות יפניים
**גרף נרות יפניים** הוא תצורת מידע גרפית פשוטה חזותית המציגה מידע על המסחר המתבצע בניירות ערך בבורסה.

כל נר אנכי מסמל תקופת זמן בה התבצע מסחר כמו יום, שבוע, חודש או שנה. קצה הנר (הפתיל) מסמל את המחיר המקסימלי או מינימלי שנסחר במסגרת תקופת הזמן הנבחרת. הקצה העליון של הנר מסמל את השער הגבוה ביותר באותה תקופת זמן, והקצה התחתון של הנר מסמל את השער הנמוך ביותר. גוף הנר עצמו מורכב משער הפתיחה ושער הסגירה. כאשר שער הפתיחה נמוך משער הסגירה גוף הנר יהיה חלול (ובדרך כלל צבעו של הנר יהיה **ירוק**), כאשר שער הפתיחה גבוה משער הסגירה גוף הנר יהיה מלא (ובדרך כלל צבעו של הנר יהיה **אדום**), בצורה זו צבעו של הנר מראה את המגמה של נייר הערך באותה תקופת זמן.

שמאל|ממוזער|350px|הגדרת המרכיבים השונים בגרף נרות יפניים
גרף הנרות היפניים "מייצר" תבניות שונות הנקראות "תבניות יפניות", שפעמים רבות משמשות כאיתותים על אופי המגמה העתידית. תבניות מסוימות יבשרו על המשך כיוון מגמה ואף התחזקות, בעוד אחרות יבשרו על שינוי כיוון (***Reversal***). זהו הגרף הנפוץ ביותר בקרב המנתחים הטכניים שכן הוא נותן מידע רב בצורה ברורה ופשוטה יחסית, ושיטות מסחר רבות מתבססות על תצורתו.

יתרונה של ההצגה החזותית של נרות יפניים הוא בהצגה ברורה של היחסים בין גוף הנר לבין הצל, כלומר היחס בין טווח המסחר בין שער הפתיחה והסגירה לבין טווח המסחר הכולל בתקופת הזמן. תבניות הנרות היפניים נותנות תשומת לב רבה ליחסים הללו.
לדוגמה- כאשר שערי הפתיחה והסגירה זהים או מאוד קרובים, וגוף הנר זעיר, הנר נקרא דוג'י, והרמז שהוא מציע הוא של חוסר החלטיות מקומי במסחר (אם לקראת המשך המגמה או לקראת היפוכה, בהתאם להמשך התבנית בנרות הקודמים והבאים)

## קישורים חיצוניים

*סוגי הגרפים בניתוח הטכני
*כל תבניות הנרות היפניים

קטגוריה:ניתוח טכני
קטגוריה:סטטיסטיקה תיאורית
קטגוריה:אינפוגרפיקה
פרס לנין

**פרס לנין** (ברוסית: **Ленинская премия**), היה אחד הפרסים החשובים והיוקרתיים בברית המועצות. הפרס הוענק על תרומות יוצאות דופן במדע, אמנות, ספרות, ארכיטקטורה והישגים טכנולוגיים. הפרס נקרא על שם מנהיגה הראשון של ברית המועצות ולדימיר לנין והוענק ביום הולדתו של לנין, ה-22 באפריל.
הפרס הוענק רק לאזרחי ברית המועצות, וכלל מדליה לענידה על הבגד, דיפלומה ותעודה שהעניקה למציג אותה זכויות יתר שונות (כגון נסיעה בחינם בתחבורה הציבורית), וסכום כסף שהשתנה במשך השנים.

הפרס נוסד על פי החלטת נשיאות הסובייט העליון ב-23 ביוני 1925, והוענק עד שנת 1934. בין השנים 1935–1956, לא הוענק הפרס, בשל ייסודו של פרס סטלין, על שמו של יוסיף סטלין. ב-15 באוגוסט 1956, עם ביטול הפרס על שם סטלין וכחלק ממדיניות הדה-סטליניזציה בברית המועצות, חודשה הענקת הפרס, והוא הוענק כל שנה זוגית עד שנת 1990. בשנת 1957 הוענקו פרסי לנין עבור עבודות מדעיות מצטיינות, מבנים ארכיטקטוניים וטכניים, המצאות ששולבו בכלכלה הלאומית, תהליכים טכנולוגיים ועוד. כמו כן הוענקו פרסי לנין על עבודות ספרות ואמנות מצטיינות. במרץ 1960 הוענקו פרסי לנין בתחום העיתונאות.

עם קריסת ברית המועצות וכינונה מחדש של הפדרציה הרוסית בוטל הפרס רשמית בשנות התשעים של המאה העשרים.

פרס לנין שונה מפרס לנין לשלום המוענק לאזרחים מחוץ לברית המועצות, על מאמציהם בהשכנת שלום. פרס לאומי נוסף הוא פרס ברית המועצות. מספר אישים קיבלו את שני הפרסים: פרס לנין ופרס ברית המועצות.

## קישורים חיצוניים

## הערות שוליים

*
קטגוריה:ולדימיר איליץ' לנין
לנין
כנסיית סנט ברברה

ממוזער|250px|כנסיית ברברה הקדושה - מבט על החזית 
**כנסיית סנט ברברה** (בצ'כית: Chrám svaté Barbory) היא כנסייה בקוטנה הורה, צ'כיה. הכנסייה היא אחת הכנסיות הגותיות החשובות במרכז אירופה. תקרת הכנסייה נמצאת בגובה 40 מטר, והעוגב בה בנוי מ-4000 צינורות. יחד עם מרכז העיר ההיסטורי של קוטנה הורה מהווה הכנסייה אתר מורשת עולמית.

## היסטוריה
במאה ה-10 התגלו בקוטנה הורה מרבצי כסף והעיר הפכה למרכז כריית המתכת. העיר ויושביה שאפו להלל את שם האל ולהודות לו על העושר שנפל בחלקם. בניית הכנסייה החלה ב-1388, אך הופסקה מספר פעמים והושלמה רק ב-1905. הכנסייה הוקדשה לברברה הקדושה, פטרוניתם של הכורים.

האדריכל הראשון היה כנראה יוהאן פארלר, בנו של האדריכל המפורסם פטר פארלר (שבנה את קתדרלת ויטוס הקדוש וגשר קארל בפראג). ישנם מחקרים הטוענים שפטר פארלר היה שותף ליצירת תוכניות הכנסייה. העבודה הופסקה בגלל מלחמות ההוסיטים ונמשכה רק ב-1482 תחת האדריכלים מאטי רייסק ובנדיקט רייט, שני אדריכלים מפראג. ההפסקה השנייה התרחשה בשנים 1588–1884.

לפי התוכניות המקוריות הכנסייה תוכננה להיות גדולה יותר, כנראה פי 2 מגודל הנוכחי. אך מכיוון שמימון הבנייה היה תלוי במחירי השוק של מתכת הכסף, ומחירי המתכת ירדו אחרי גילוי אמריקה והצפת יבשת אירופה בכסף וזהב, גודלה הוקטן ונגרמו הפרעות בבנייה. ב-1588 נסגרה הכנסייה בקיר זמני, שנהרס ב-1884, עת הומשכה הבנייה.

החזיתות החיצוניות של הכנסייה מרתקות, למרות שהעבודות הסופיות על הגג נעשו רק במאה ה-19. במקור, היו 8 קפלות רדיאליות במבנה טרפזי. מאוחר יותר נבנה בית מקהלה, שנתמך על ידי תמיכות דואות בנות שתי קומות. 

מלבד התמיכות הדואות המרשימות הכנסייה מכילה חלונות ויטראז' יפים, מזבח, דוכן דרשה וספסלי מקהלה וכן ציורי פרסקו מימי הביניים המתארים את חיי עיירת הכרייה והעיר.

## גלריה

Kutn%C3%A1_Hora-Cathedral_St_Barbara-interior6.jpg|קמרונות הרשת המפותחים של הכנסייה
Kutná Hora - vnější opěrné oblouky z Svaté Barbory1.jpg|התמיכות הדואות
Groll09.jpg|הכנסייה ב-1856
Chrám svaté Barbory - Kutná Hora.jpg|המזבח הראשי


## קישורים חיצוניים

* 

קטגוריה:כנסיות בסגנון גותי
קטגוריה:צ'כיה: כנסיות
האיגרת אל הרומאים

**איגרת אל הרומאים** היא אחת מהאיגרות שנכתבו על ידי פאולוס והמהוות חלק מספרי הברית החדשה. נהוג לכנות את האיגרת בקיצור בשם "**רומאים**".

## תאריך כתיבת האיגרת
האיגרת נכתבה ככל הנראה בזמן שפאולוס שהה בקורינתוס שביוון. מועד כתיבתה אינו מצוין בה, אולם כתוב בה כי פאולוס היה בדרך לירושלים ולכן מדובר בביקורו השני ביוון (מעשי השליחים, י"ט 21). בעקבות תיארוך זה סבורים החוקרים כי האיגרת נכתבה בין שנת 55 לשנת 58.

## הרקע לכתיבת האיגרת
במהלך עשר השנים שקדמו לכתיבת האיגרת (בין השנים 47 - 57) נסע פאולוס ברחבי הים האגאי בניסיון לשכנע אנשים להתנצר. בעקבות מסעות אלה הוקמו כנסיות רבות, ופאולוס החל לחשוב על מסעו הבא - מסע לרומא.

באותה עת עוררו מסעותיו התנגדות בקרב הקהילות היהודיות באזורים אלה, וכן התעוררו מחלוקות בינו לבין פטרוס וברנבא.

## תמה עיקרית
התמה העיקרית של האיגרת, המפורטת בפרק א' פסוקים 16 - 17, היא שהמאמינים במשנתו של ישו יזכו לגאולה, וכי כל האנושות אשמה בחטא הקדמון, ורק בזכות מותו וקימתו לתחייה של ישו יכולה האנושות לזכות בגאולה.

## תוכן
### מבוא (א 1- 15)
במבוא מתאר פאולוס את שליחותו ומציין כי האיגרת מופנית לכנסייה הנוצרית ברומא. כמו כן מתואר הקשר בין ישו לבין בית דוד. על פי האמור במבוא (פסוק 5), האיגרת מיועדת הן ליהודים ברומא והן לגויים.

### ללא בושה (א 16 - 17)
פאולוס מציין כי הוא לא מתבייש באיגרת שלו. פסוקים אלה מהווים תמה עיקרית של הספר. כמו כן מציין פאולוס כי הוא פונה בראש ובראשונה אל היהודים (אשר מתחו ביקורת קשה על פעולותיו).

### משפט האל (א 18 - 32)
פאולוס יוצא כנגד הדת הרומאית, ונגד מי שהפכו את דמותו הלא גשמית של האל לדמות אליל. לאחר מכן הוא יוצא כנגד כל מי שעשה רע, ומפרט כמה מעשים כאלה: מי שעושה פסל של האל, מי שעוסק בפעילות הומוסקסואלית, או מבצע רצח, דינו מוות.

### הבטחה לגאולה
בפרקים 5 - 8 מבטיח פאולוס למאמינים כי הם ייגאלו לאחר שישתחררו מחבלי החטא, וכל מי שחטא וחוזר בתשובה יכול לזכות בגאולה.

### עם ישראל
בפרקים 9 - 11 דן פאולוס בהבטחת האל ואומר כי עם ישראל יזכה להבין את האמת ויאמין לבסוף בישו.

. (9:6-7)

פאולוס מצטט את פרשת תולדות ומלאכי ומסביר . (9:12-13), כלומר, בחירת האל היא הקובעת, ולא הצאצאים הפיזיים. 

### השינוי של המאמינים
בפרקים 12 - 15 פאולוס דן בשינוי (טרנספורמציה) של המאמינים - שיחיו לא על פי התורה אלא תחת חסד האל אם יצייתו לאל.

### פסוקי הסיום
בפסוקי הסיום של האיגרת מתאר פאולוס את תוכניתו לנסוע לירושלים.

## השפעות
האיגרת השפיעה רבות על הנצרות הפרוטסטנטית. מרטין לותר ציין כי האיגרת היא "החשובה בספרי הברית החדשה, והטהורה שבהם". דעות אלה היוו בסיס לפרסום 95 התזות שלו ולביקורת שלו על הכנסייה הקתולית.

לאיגרת זו הייתה השפעה דרמטית על ניסוח סעיף 4 של הצהרה נוסטרה אטאטה ("בעת הזאת"), שנוסחה במסגרת ועידת הוותיקן השנייה ועסקה ביחסה העדכני של הכנסייה הקתולית ליהודים. מנסחי ההצהרה עשו שימוש בעיקר בפסוק 29 מפרק י"א של האיגרת אל הרומאים (שֶׁהֲרֵי אֵין הָאֱלֹהִים מִתְחָרֵט עַל מַתְּנוֹתָיו וְעַל בְּחִירָתוֹ), וביססו עליו את הטענה שהברית של האל עם העם היהודי עודנה תקיפה, כאלטרנטיבה לתורת ההחלפה, לפיה הברית החדשה של האל עם הנצרות החליפה וביטלה את הברית הישנה עם עם ישראל.

## ראו גם
* פולחן הקיסר
*תאולוגיית החילופין

## קישורים חיצוניים

* האיגרת בעברית (תרגום פרנץ דליטש)
* תרגום האיגרת לחמישים שפות שונות
* תרגום האיגרת למאה שפות שונות
* סקירה של האיגרת מאת ג'ון פייפר
* סקירה של האיגרת מאת ג'ון קלווין
* סקירה של האיגרת מאת מתיו הנרי

## הערות שוליים

קטגוריה:הברית החדשה
רומיים
ליגת ה-CBA (סין)

**ליגת ה-CBA** (באנגלית: **Chinese Basketball Association**; בסינית: 中国男子篮球职业联赛) היא ליגת הכדורסל הבכירה בסין. היא ידועה בשם **CBA** והשימוש בקיצור האנגלי נעשה לעיתים תכופות גם בסינית. ליגת המשנה הסינית נקראת CBL. ליגת הנשים הבכירה בסין היא ה-WCBA.

שישה שחקנים סינים מה-CBA – יאו מינג, וואנג ז'יז'י, יי ג'יאנליאן, סון יו, מנגקה בטיר וג'ואו צ'י – הגיעו מאוחר יותר לליגת ה-NBA. חלקם חזרו לאחר מכן ל-CBA, אחרי שלא מצאו את מקומם ב-NBA. מספר מצומצם של שחקנים זרים מורשים לשחק בכל אחת מקבוצות ה-CBA.

## קבוצות הליגה
נכון לעונת 2022/2023, משחקות ב-CBA 20 קבוצות, המחולקות לאזורי הצפון והדרום:
### המחוז הצפוני

### המחוז הדרומי

## סיכום עונות הליגה

## קישורים חיצוניים
* 
* CBA: חוויה אמריקאית, באתר People Daily online

CBA
CBA
קטגוריה:תחרויות ספורט ברפובליקה העממית של סין
רפואה פנימית

**רפואה פנימית** (באנגלית: **Internal Medicine**) היא ענף ברפואה. הרפואה הפנימית היא אחד ממקצועות הרפואה הוותיקים ביותר ובעיני רבים היא מהווה בסיס לכל המקצועות הרפואיים הקליניים (ליד מיטת החולה) שאינם כירורגיים (לא מצריכים ניתוח).

הרפואה הפנימית עוסקת במניעה, באבחון ובטיפול תרופתי של מחלות שלא דורשות התערבות ניתוחית.

## היסטוריה
מבחינה היסטורית, רופאים פנימאים עבדו במרפאות קהילתיות ובבתי חולים בו זמנית ולעיתים קרובות באותו היום. לאור סיבות שונות (חוסר זמן, תחומי התמקצעות שונים הנדרשים ברפואה קהילתית לעומת רפואת בית חולים, ועוד), מקצוע הרפואה הפנימית עבר בפועל, במשך השנים, להיות מקצוע התמחות המבוצע בבתי חולים בלבד, וכך נולדה למעשה ההתמחות ברפואת משפחה (כענף נוסף במקצועות הרפואה). עם זאת, לאחר קבלת תואר המומחה, רופאים פנימאים רבים בוחרים, מסיבות מגוונות, לעבור לעבוד בקהילה בלבד כרופאי משפחה, לעיתים בשילוב המשך עבודה בבית החולים.

## תחומי רפואה פנימית
התחומים בהם עוסקת הרפואה הפנימית:

## התמחות ברפואה פנימית בישראל
ההתמחות ברפואה פנימית בישראל נמשכת 4 שנים:
* 3 שנים במחלקה פנימית
* חצי שנה באחד, או 3 חודשים בשני תת-מקצועות נוספים
* חצי שנה במדעי יסוד
בתום ההכשרה הזו על הרופא לעבור בהצלחה שתי בחינות המכונות שלב א' ושלב ב'.

בחלק ממקצועות הרפואה השונים נדרשת התמחות ראשונית ברפואה פנימית כתנאי לקבלה. בין המקצועות ניתן למנות את מקצוע האימונולוגיה, קרדיולוגיה, אנדוקרינולוגיה, גסטרואנטרולוגיה, המטולוגיה, נפרולוגיה, ומחלות זיהומיות. כחלק מההסכם שהושג בעקבות שביתת הרופאים במהלך 2011 הוצע לרופאים שמעוניינים להתמחות ברפואה פנימית מענק התמחות על סך 300 אלף ש"ח (ברוטו), ע"ר העובדה שרופאים שסיימו את הסטאז' החלו תרים פחות אחר מקצועות הרפואה הפנימית ויותר אחר מקצועות 'זוהרים' יותר כגון מקצועות הכירורגיה, התמחות ברפואת ילדים ועוד. תרמו לכך בעיקר העובדה שלאחר סיום ההתמחות - רופאים פנימאים מומחים (שאינם הולכים לתת-התמחות לאחר שסיימו את ההתמחות ברפואה פנימית) מרוויחים לרוב פחות כסף מרופאים מומחים במקצועות אחרים. המענק האמור בא כביכול לנסות ולאזן את המצב מול ההתמחויות האחרות, אך למעשה מדובר בתוספת דלה מאוד, שכן את הסכום האמור (300 אלף שקלים) מרוויחים אפילו מתמחים במקצועות הכירורגיה תוך פרק זמן קצר יחסית בחייהם המקצועיים. עד כה לא הוצעה תוספת שכר נוספת למתמחים במקצוע הרפואה הפנימית - יתרה מכך, גם מתן המענק האמור הופסק לאחר כ-7 שנים.

## קישורים חיצוניים

* International Society of Internal Medicine
* 
* 
* 
* 
* 
* 
* 
* 
* 
* 

*
ﭖ

**פּא** (בערבית: **پاء**) היא אות חיצונית לאלפבית הערבי שנוספה, כוואריאנט של בא, כדי לייצג את העיצור /p/ (כמו פּ"א דגושה). האות נוצרה בשפות שעברו להשתמש באלפבית הערבי וכללו את הצליל הזה כמו פרסית ואורדו, משם עברה האות לשימוש גם בשפה הערבית במילים משפות זרות, לדוגמה پاسكال (פסקל).

בכתיבה, האות מתחברת מצד ימין וגם מצד שמאל, כמו בשאר האותיות למעט דוד'ארז.

## ראו גם

* ب

## קישורים חיצוניים

קטגוריה:אותיות בערבית
מגוב נוכרי

[ממוזער|250px|[מרכבה סימן 3 עם מגוב נוכרי]]
שמאל|ממוזער|250px|מבט מקרוב
**מגוב נוכרי** הוא מגוב לפריצת שדות מוקשים המתחבר לרכב קרבי משוריין (רק"ם) כגון טנקים, נגמ"שי חיל ההנדסה וכן הלאה. ה"נוכרי" משרת בצה"ל בחיל ההנדסה ובחיל השריון.

ה"נוכרי" בנוי מזוג קבוצות גלגלי מתכת כבדים בעלי בליטות (בדרך כלל ארבעה גלגלים בקבוצה), המרכב הרתום לטנק באופן שכל קבוצת גלגלים נמצאת לפני אחד מזחלי הטנק. הגלגלים חופשיים על צירם, ואינם מחוברים להינע כלשהו. הגלגלים מתגלגלים מכוח תנועת הטנק שמאחוריהם ועקב משקלם הכבד מפעילים את המוקשים שנמצאים לפני הזחלים של הכלי. ה"נוכרי" בנוי כך שהפיצוץ של המוקש יעיף את המגוב כלפי מעלה במקום לגרום להם לנזק קבוע. הנוכרי מסורבל מאוד בתנועה, במיוחד בשטחים חוליים, מאט את תנועת הטנק אליו הוא רתום, ודורש מנהג הטנק מיומנות גבוהה. באזורי דיונות יש עדיפות למגוב מחרשה ולאמצעי פינוי מוקשים אחרים.

ה"נוכרי" משמש לפריצת הדרך לרק"ם שעליו הוא מותקן ולאלה שנוסעים בטור בעקבותיו. לטנק שדוחף את הנוכרי יש אפשרות לגרור בנוסף גם עגלה 34 טעונה בשתי שרשראות של בנגלורים, שאותן הוא משחרר בתחילת השד"ם. כאשר הטנק מגיע לקצה השד"ם הוא מפעיל את שרשרת הבונגלורים ונוצרת פרצה רחבה ובטוחה באורך של עשרות עד מאות מטרים. העגלה נרתמת לטנק עם פין המאפשר לגזור אותו בפיצוץ שנשלט מתוך הטנק.

כדי לפנות דרך רחבה ובטוחה יותר משתמשים באמצעי פריצת מוקשים שונים, בהם מגוב רציף המותקן על גבי דחפורי די־9 משוריינים, רקטות ריצוף (כגון ה־CARPET) וצפע שריון.

בצה"ל מצוי דגם נוסף של מגוב נוכרי הנקרא "נוכרי קל", וניתן להתקינו על טנקי מרכבה סימן 4 החדשים.

## קישורים חיצוניים

* מגוב נוכרי, באתר זרוע היבשה

קטגוריה:חיל ההנדסה הקרבית: אמצעי לחימה
קטגוריה:אמצעים נגד מוקשים
הנשיא הנבחר

[ממוזער|הנשיא הנבחר של מדינת ישראל, [ראובן ריבלין, מושבע לתפקיד עם סיום כהונתו של הנשיא היוצא שמעון פרס. צולם ב-2014.]]
**הנשיא הנבחר** הוא תואר פוליטי הנפוץ במערכות שלטון דמוקרטיות נשיאותיות. אדם אשר זכה בבחירות לנשיאות נמצא בסטטוס של "הנשיא הנבחר" במהלך הזמן שבין בחירתו לבין כניסתו לתפקידו. במהלך זמן זה, כל סמכויות השלטון הן בידי הנשיא היוצא, שאותו יחליף הנשיא הנבחר בבוא העת. בדרך כלל במהלך אותה תקופה, מתקיימות הכנות להעברת הסמכויות בין השניים. במשך אותם ימים, מגבש הנשיא הנכנס את רשימת השרים העתידים לכהן בממשלו ומרכיב את הסגל הבכיר אשר ישמש כעזר לו, במרבית המקרים הוא גם מתחיל לקבל תדרוכים מודיעיניים באופן שוטף, בדומה לאלו אותם ממשיך לקבל הנשיא היוצא.

הסטטוס של "הנשיא הנבחר" נמשך עד לכניסה הרשמית לתפקיד הנשיא. משך זמן זה יכול להשתנות ממדינה למדינה בהתאם למערכת השלטון. כך למשל, בצרפת, בדרך כלל מושבע הנשיא הנבחר כשבוע לאחר מועד בחירתו; ובארצות הברית, יום הבחירות מתקיים תמיד בתחילת נובמבר, בעוד טקס השבעת הנשיא נערך באופן קבוע ב-20 בינואר. יתרה מזאת, חבר האלקטורים מכריז על הנשיא הנבחר רק כחודש לאחר הבחירות – במהלך דצמבר. עם זאת, נקבע כי המועמד הזוכה המסתמן ממערכת הבחירות לנשיאות, יזכה כבר עם סיומן לסטטוס של "הנשיא הנבחר", עוד לפני שהוכרז באופן רשמי. בארצות הברית, עם ההכרזה על "הנשיא הנבחר", מהדק השירות החשאי את טבעת האבטחה סביב האישיות הנבחרת. מאותו רגע, היחס אליו מבחינת סידורי השמירה עליו, הופך לכמעט זהה לזה הניתן לנשיא המצוי בשלהי כהונתו. בארצות הברית הנשיא הנבחר עשוי גם להיקבע עוד לפני ההודעה הרשמית, על ידי מנהלו (ה-Administartor) של הגוף הקרוי "General Services", וזאת על פי חוק העברת הנשיאות "Presidential Transition Act of 1963", הקובע את הזכויות והשירותים שהנשיא הנבחר וסגן הנשיא הנבחר זכאים להם.

לאחר בחירת נשיא ובטרם כניסת הנשיא לתפקידו, על אף שהנשיא המכהן ממשיך להחזיק בכל סמכויותיו, הוא מכונה "ברווז צולע" (Lame duck), ועל פי המקובל בארצות הברית, הנשיא היוצא אינו רשאי להכריע הכרעות בעלות חשיבות שיכולות להשפיע על משטרו של הנשיא הנבחר בתקופת היותו "ברווז צולע".

## ראו גם
* הנשיא הנבחר של ארצות הברית
* ראש הממשלה המיועד (ישראל)

## ביאורים

*
קטגוריה:משרות פוליטיות
קטגוריה:טרמינולוגיה של בחירות
ג'יימי בל

**אנדרו ג'יימס מטפין "ג'יימי" בל** (באנגלית: **Andrew James Matfin "Jamie" Bell**; נולד ב-14 במרץ 1986) הוא שחקן ורקדן אנגלי, המוכר בעיקר בזכות תפקידו הראשי בסרט הקולנוע "בילי אליוט".

## ביוגרפיה
בל נולד בבילינגהאם שבצפון-מזרח אנגליה וגדל במשפחה חד-הורית. בגיל 6 החל לרקוד, בעקבות אחותו, ובגיל 9 החל לשחק.

## קריירה
בשנת 2000 השתתף בסרט "בילי אליוט", בו גילם את התפקיד הראשי, נער בן 11 הגדל בעיירת פועלים בצפון אנגליה וחולם להיות רקדן בלט, כל זאת על רקע שביתת הכורים ב-1984. בדומה לדמות אותה גילם, גם בל רקד בתחילה בהיחבא, וסבל מהקנטות מצד חבריו ללימודים, כשגילו על כך. על תפקידו כבילי אליוט, אותו גילם בגיל 14, זכה בשנת 2001 בפרס באפט"א לשחקן הטוב ביותר בתפקיד ראשי, כשהוא גובר על מועמדים כראסל קרואו, טום הנקס ומייקל דאגלס, וכן במספר פרסים נוספים, ובהם פרס הקולנוע העצמאי הבריטי בקטגוריית השחקן המבטיח.
ב-2002 גילם את טוראי צ'ארלי שייקספיר בסרט האימה המלחמתי "משמרת המוות".

בהמשך העשור הראשון של המאה ה-21 השתתף בל במספר סרטים נוספים, ובהם הגרסה המחודשת ל"קינג קונג" (2005), "האלאם פו" (2007) ו-"ג'אמפר" (2008). על תפקידו ב"האלאם פו" היה מועמד לפרס באפט"א הסקוטי בקטגוריית השחקן הטוב ביותר, ועל תפקידו ב"ג'אמפר" היה מועמד לפרס ה-MTV, לצדו של היידן כריסטנסן. 

בשנת 2008 שיחק לצד דניאל קרייג בסרט "התנגדות" העוסק בקבוצת יהודים פרטיזנים במהלך השואה במלחמת העולם השנייה. 

בשנת 2011 השתתף בסרט ההנפשה "הרפתקאות טינטין: תעלומת החד-קרן", בו דיבב את קולה של הדמות הראשית. הסרט מבוסס על הקומיקס הרפתקאותיו של טינטין מאת האמן הבלגי ארז'ה. כמו כן, באותה שנה שיחק לצד צ'נינג טייטום בסרט "הנשר" הוא גילם את דמותו של אסקה, עבדו של החייל הרומי אותו גילם צ'אנינג.

בשנת 2014 בל גילם את אברהם "אייב" וודהול, הדמות הראשית, בסדרת הדרמה התקופתית "המרגלים של וושינגטון" של ערוץ AMC האמריקאי.

בשנת 2015 גילם את דמותו של בן גרים / הדבר בסרט גיבורי העל "ארבעה מופלאים" מבית פוקס ומארוול קומיקס שביים ג'וש טראנק. 

בשנת 2017 שיחק את התפקיד הראשי בסרט המלחמה "שישה ימים", אודות המתקפה על שגרירות איראן בלונדון ב-1980. 

בשנת 2018 הופיע בתפקיד הראשי בסרט "כוכבים חיים לנצח" לצד אנט בנינג. באותה שנה שיחק בתפקיד הראשי בסרטו של גיא נתיב "סקין".

בשנת 2019 גילם את ברני טופין בסרט הביוגרפי-מוזיקלי של דקסטר פלטשר, "רוקטמן" המבוסס על חייו של אלטון ג'ון.

בשנת 2021 שיחק במותחן הבלשי "ללא חרטה", המבוסס על הספר באותו השם מאת טום קלנסי.

## חיים אישיים
בשנת 2005, החל בל לצאת עם השחקנית האמריקאית-יהודייה אוון רייצ'ל ווד לאחר שהכירו בצילומי הקליפ של גרין דיי לשיר "Wake Me Up When September Ends". לאחר שנה נפרדו השניים. במהלך שנת 2011, הם חזרו ונישאו ב-30 באוקטובר 2012. יש להם ילד אחד שנולד ביולי 2013, והם נפרדו במאי 2014.

ב-2015, החל בל במערכת יחסים עם עמיתתו לסרט "ארבעה מופלאים", השחקנית האמריקאית קייט מארה. בינואר 2017 הם התארסו וביולי אותה שנה התחתנו. במאי 2019 נולדה בתם הבכורה. בנובמבר 2022 נולד בנם.

## פילמוגרפיה חלקית

### קולנוע

### טלוויזיה

## קישורים חיצוניים

* 

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:רקדנים בריטים
קטגוריה:רקדני בלט בריטים
קטגוריה:אנגלים שנולדו ב-1986
מטא-חומר

**מטא-חומר** הוא חומר מלאכותי למחצה, שמתוכנן כך שתהיינה לו תכונות אלקטרומגנטיות שלא קיימות בחומרים טבעיים. זה נעשה על ידי תכנון קפדני של אבני הבניין הבסיסיות של החומר (מטא-אטומים) שגודלן הכולל קטן משמעותית מאורך הגל הרלוונטי; אבני בניין אלו מורכבות מ(אוסף) חלקיקים בצורות ואוריינטציות שונות, ויכולות להיות מסודרות ללא סדר או במערך מחזורי. במקרה האחרון, הסידור המרחבי של המטא-אטומים יכול להיות בעל חשיבות לתכונות המטא-חומר. 

לרוב משתמשים במטא-חומר בננוטכנולוגיה, למשל לבניית אנטנות מכ"ם ועדשות אופטיות. דוגמה בולטת היא השימושבמטא-חומר לצורך יצירת חומרים בעלי מקדם שבירה שלילי, לחומרים היכולים לבלוע לחלוטין את קרינת הספקטרום הנראה, או לגלימות העלמות. 

השם **מטא-חומר** (Meta Material) הוענק לחומר בשנת 1999 על ידי ד"ר רוג'ר וולסר מאוניברסיטת טקסס באוסטין. וולסר הגדיר מטא-חומר בהגדרה זו: "מולקולה מלאכותית מיקרוסקופית, תלת-ממדית, בעלת מבנה תאי מחזורי, המתוכננת ליצור שילוב אופטימלי שאינו זמין בטבע".

אחד מהסוגים של מטא-חומר הוא מטא חומר פוטוני.

## קישורים חיצוניים

* תורת יחסות כללית אלקטרומגנטית: נסיעה עם מטא-חומרים לחלל, באתר הידען
* חוקרים מאוניברסיטת תל אביב הצליחו ליצור גביש פוטוני שמאפשר שליטה חסרת תקדים באור, באתר אוניברסיטת תל אביב
* פוסטים בתגית מטא-חומרים, בבלוג "עד כדי קבוע"
* 

קטגוריה:הנדסת חומרים
קטגוריה:ננוטכנולוגיה
פלייר

שמאל|ממוזער|200px|פלייר סטנדרטי
שמאל|ממוזער|200px|פלייר פטנט
שמאל|ממוזער|200px|פלייר אף ארוך
ממוזער|200px|שימוש בפלייר בעל אף ארוך
**פְּלָיֶר** (בעברית: **מֶלְקַחַת**) (באנגלית: **Pliers**) הוא כלי עבודה המשמש לאחיזת עצמים באמצעות שימוש במנוף. פליירים ממירים את פעולת האחיזה בידיות, על ידי קפיצת כף היד, לאחיזה מדויקת של העצם. כיוון שהידיות ארוכות יותר מאף הפלייר, נוצר גם מנוף לאחיזה חזקה של העצם אותו מחזיק הפלייר.

פליירים מתוכננים לשימושים רבים, ובהתאם מעוצבות הצבתות שלהם בצורות ייעודיות כדי לאחוז, לכופף, למשוך או לסלסל חומרים שונים. בעלי מקצוע שונים משתמשים בפליירים לפעולות שונות. סוגים רבים של פליירים מכילים צבתות ייעודיות לחיתוך.

המלה העברית "**צבת**", שמקורה כנראה בארמית, משמשת בעיקר לכלי המשמש לעקירת מסמרים, הידוע באנגלית כ־pincers. בצבא משמש הביטוי "**מכפתיים** מתכוונן נטוי" לרישום מלאי של פלייר מתכוונן (להלן).

## עיצוב
העיצוב הבסיסי של הפלייר כולל זוג ידיות, ציר (לעיתים בצורת מסמרת) וראש בעל זרועות (אף), או לסתות מחודדות. בניגוד למספריים או למזמרה, לסתות הפלייר תמיד נפגשות בסוף מהלך הידיות.

הפלייר עשוי בדרך כלל מסגסוגת פלדה עם תוספות התורמות לחיזוק ולמניעת חלודה, כגון ונדיום וכרום. ידיות הפלייר מצופות לעיתים בפלסטיק במטרה לבודד מפני מתח חשמלי ומפני חום.

### סוגי פליירים
שמאל|ממוזער|200px|פלייר מתכוונן (ג'בקה)
עיצוב האף הוא הקובע את השימוש לו נועד הפלייר:
***פלייר סטנדרטי** - הצבתות בעלות חתך אורך מלבני, עם שינון קל זו כלפי זו.
***פלייר אף-ארוך** (נקרא גם **שפיץ-פלייר** או **פלייר-שפיץ**) - בעל צבתות ארוכות וצרות לתפיסת חלקים בחללים קטנים. קיימים סוגים בהם הצבתות בעלות חתך של חצי מעגל עם שינון כנ"ל, וכאלה בהם לצבתות חתך מעוגל לכל אורכן.
***פלייר פטנט** - בעל מנגנון קפיצי ננעל המתכוונן על ידי בורג ומאפשר נעילת הצבתות בעצמה חזקה יותר מכח היד לבדה.
***פלייר מתכוונן** (נקרא גם **ג'בקה** ("ז'בקה" צפרדע בבולגרית) או **ג'בקה אמריקאית**) - ניתן להזיז את צירו כדי לאחוז עצמים בגדלים שונים.
***צבת** - פלייר בעל צבתות מקושתות הנפגשות רק בקצה, מיועד לשליפת עצמים (מסמרים, למשל) מתוך משטחים על ידי שימוש במבנה המעוגל של הצבתות כנקודת משען לפעולת מנוף.
***[[מספרי ברזל (כלי)|קאטר]]** - פלייר המשמש לחיתוך. לקאטר ידיות ארוכות במיוחד ביחס לאף, ולצבתות צורת משולשים אשר נפגשים בקודקודם. קאטרים גדולים במיוחד המופעלים בעזרת שתי הידיים נקראים **מספרי ברזל**.

## היסטוריה
הפלייר הומצא בעת העתיקה לשם אחיזת עצמים לוהטים, ושימש בעיקר בעבודות מתכת. איור עתיק מציג צבתות בנפחיה של הפייסטוס (אל האש ואומנויות הפחחות היווני). סוגים רבים של פליירים התפתחו במרוצת השנים, עם המצאות של חפצים שונים, שאותם היה צורך לאחוז, כגון פרסות, ברגים, כבלי חשמל, צינורות וציוד חשמלי ואלקטרוני.
### במסורת היהודית
בעברית מופיעה הצבת במסכת אבות: **צבת בִּצבת עשויה** (אבות ה' ו'), שם מוזכרת הצבת כאחד מעשרה דברים שנבראו בערב שבת בין השמשות, שהלא כדי ליצור צבת משתמש הנפח בצבת אחרת, ועל כן מוכרח שהצבת הראשונה נוצרה בדרך נס. בעברית החדשה משמש המשפט כביטוי לגבי עניין סבוך ומפותל, שמרכיביו אחוזים זה בזה כשלשלת.

## ראו גם
* מלקטת

## קישורים חיצוניים

* 

## הערות שוליים

קטגוריה:כלי חיתוך
קטגוריה:כלי אחיזה
קטגוריה:נפחות: כלי עבודה
ארבעים הילדים

[שמאל|ממוזער|300px|תזמורת ארבעים הילדים בשנת 1924, כנראה ב[ירושלים]]
**ארבעים הילדים** (**አርባ ልጆች**, באמהרית: **ארבע ליג'וץ**') היו קבוצת יתומים ארמנים שנמלטו מרצח העם הארמני בטורקיה ואומצו על ידי יורש העצר של האימפריה האתיופית, ראס טפרי מקונן (לימים היילה סלאסי, קיסר אתיופיה). לתזמורת ארבעים הילדים נודעה השפעה ניכרת על התפתחות המוזיקה האתיופית המודרנית במאה העשרים.

בשנת 1924 עלה טפרי לרגל לירושלים בדרכו למסע דיפלומטי באירופה. בכניסה לכנסיית הקבר קיבלה את פניו תזמורת צועדת של ארבעים יתומים מארמניה. בעקבות התרשמותו העמוקה מהתזמורת ביקש טפרי את אישור הפטריארך הארמני של ירושלים לאמץ את הילדים ולהביאם עמו לאתיופיה.

כעבור ארבעה חודשים שבה משלחתו של טפרי מאירופה ואספה את ארבעים הילדים בנמל פורט סעיד. להובלת התזמורת מונה קוורק נלבנדיאן (Kevork Nalbandian), גולה ארמני בקהיר ששימש בטורקיה כמוביל מקהלות, מלחין ומורה למוזיקה. ב-6 בספטמבר 1924 הגיעו ארבעים הילדים לאדיס אבבה ולאחר שנה של חזרות החלו להופיע כתזמורת האתיופית הרשמית הראשונה. התזמורת ליוותה את הקיסרית זאודיתו במסעותיה עד פטירתה בשנת 1930. באותה שנה, בה הוכתר ראס טפרי לקיסר אתיופיה, הלחין נלבנדיאן את המארש טפרי. מארש זה, שחובר על ידי יופתחה נגוסה (Yoftehé Negusé), היה להמנון הלאומי האימפריאלי משנת 1930 עד המהפכה האתיופית בשנת 1974.

ערב הפלישה האיטלקית לאתיופיה נמנו כמאתיים וחמישים מוזיקאים בתזמורות הרשמיות השונות הפזורות ברחבי אתיופיה. עם תום הכיבוש האיטלקי של אתיופיה בשנת 1941 הוסיפו קוורק נלבנדיאן ואחיינו נרסס נלבנדיאן לנצח על תזמורת ארבעים הילדים, לצד מוזיקאים ארמנים נוספים שהכשירו אמנים מקומיים. לנרסס נלבנדיאן מיוחסת תרומה מכרעת בעידוד זמרים מקומיים להצטרף להופעות התזמורת. באתיופיה שויכו זמרים נודדים (אזמרים) למעמד חברתי נמוך, בדומה למעמד המוזיקאי בחברה המערבית בימי הביניים. לעומתם, הזמרים שטיפח נלבנדיאן וממשיכיו הפכו לכוכבים מוזיקליים נערצים.

עד תום מלחמת העולם השנייה קמו שורה של תזמורות אתיופיות, שרובן הוכשרו על ידי אירופאים וארמנים, הבולטות שבהן היו תזמורת הצבא, תזמורת המשטרה ותזמורת שומרי הראש הקיסריים. זו האחרונה נוהלה על ידי אלכסנדר קונטורביץ', כנר פולני בן-כיתתו של יאשה חפץ, שהוזמן על ידי סלאסי לאתיופיה בשנת 1944. חנוכת תיאטרון היילה סלאסי בשנת 1955 מסמנת את תחילת תור הזהב של המוזיקה האתיופית, שהסתיים כעבור עשרים שנה עם נפילת האימפריה ועליית שלטון הדרג.

## לקריאה נוספת
* אייר בנינג, '''אתיופיה: אימפריה ומהפכה - ריאיון עם פרנסיס פלסטו''' , ניו יורק, 2005.
* פרנסיס פלסטו, '''מאה שנות מוזיקה מודרנית באתיופיה''', עמ' 711-738

## קישורים חיצוניים

## הערות שוליים

קטגוריה:תזמורות אתיופיות
קטגוריה:ארמנים
קטגוריה:מוזיקאים ארמנים
קניין כסף

שמאל|ממוזער|250px|מטבעות כסף עתיקים
**קניין כסף** הוא קניין בסיסי במשפט העברי המתבצע באמצעות תשלום כסף או חפץ בעל ערך. ערכו של הכסף או החפץ צריך להיות לפחות כשוויה של פרוטה, אך אינו חייב להוות את מלוא ערכו של החפץ הנקנה. באמצעות כסף ניתן לקנות כל דבר שאינו מיטלטלין, כולל בני אדם.

## כסף במטלטלין
לפי שיטת רבי יוחנן שנפסקה להלכה, מדאורייתא מטלטלין נקנין בכסף. אמנם, מחמת החשש שמא החפץ הנקנה יישאר ביד המוכר לאחר ביצוע הקניין, והמוכר לא יטרח להצילו אם ישרף, ביטלו חכמים את כוחו של קניין כסף, ותיקנו שמטלטלין נקנים בקניין משיכה.

אף על פי כן, במקרים מסוימים שהם "מילתא דלא שכיחא" (דבר לא שכיח), לא ביטלו חכמים את קניין כסף. למשל, מי שמכר לחבירו שור ונתחייב לו כסף, יכול לקנות ממנו פרה באמצעות מחילת הכסף שחייב לו.

הראשונים נחלקו מה המקור לקניין כסף במטלטלין לפי רבי יוחנן: לדעת רש"י הוא נלמד בקל וחומר מדין פדיון הקדש בכסף, שנאמר בו: , ולדעת הרי"ף נלמד דין זה בקל וחומר מקניין כסף בעבד עברי, משום ש"אם גופו קונה, ממונו לא כל שכן?". הנימוקי יוסף דוחה את דברי שניהם, וטוען שקניין מעות נלמד מסברא, משום שרוב הקניינים נעשים בכסף. בדומה לכך כתבו התוספות, שסתם קניין במקרא הוא קניין כסף.

## מקור קניין כסף בשאר דברים
קניין כסף במקרקעין נלמד מן הפסוק , וממילא ניתן לקנות על ידו גם עבד כנעני, שהוקש לקרקע.

בעבד עברי נלמד קניין זה מהפסוק , ובאמה עבריה נלמד מכך שהיא נפדית על ידי "גרעון כסף", ואם אינה נקנית על ידי כסף, אין לה ממה לגרע.

דין קידושי אישה בכסף, נלמד מגזירה שווה של קיחה קיחה מהפסוק  והפסוק , ומן הפסוק שנאמר באמה עבריה,  - המילים "אין כסף" מיותרות, ובאות ללמד ש"אין כסף לאדון זה אבל יש כסף לאדון אחר". התלמוד הבבלי במסכת קידושין מבצע צריכותא ומסביר מדוע שני פסוקים אלו נצרכים על מנת ללמד שאישה נקנית בכסף.

## מהות הקניין
בהגדרתו של קניין כסף, נחלקו הפוסקים: לדעת הרב יהושע פלק כץ בספרו "מאירת עיניים" (ובקיצור: **סמ"ע** - ספר מאירת עיניים) קניין כסף במהותו הוא תשלום תמורה לחפץ הנקנה ואלו לדעת הרב דוד הלוי סגל בספרו "טורי זהב" קנין כסף אינו אלא אקט קניני גרידא.

## בשווה כסף

## קישורים חיצוניים
* 
*  (מתוך ספרו של הרב אחיקם קשת קובץ יסודות וחקירות השלם)
* אסופת מאמרים בנושא קניין כסף, באתר ספריית אסיף
## ביאורים

## הערות שוליים

כסף
קטגוריה:קנייני קידושין
ניהול הבנייה

**ניהול הבנייה** הוא תת-תחום של מקצוע ההנדסה אזרחית העוסק בהוצאה מן הכוח אל הפועל של פרויקטים בתחום בנייה ותשתיות.

## תפקידיו של  מנהל הבנייה

*תיאום תכנון הפרויקט ופיקוח על המתכננים השונים.
*בנייה של לוחות זמנים לפרויקט.
*הפקה ופרסום של מכרזים לביצוע הפרויקט.
*השוואה של הצעות מחיר לביצוע עבודות שונות בפרויקט.
*תיאום ביצוע הפרויקט בין הקבלנים השונים.
*חישוב עלויות של הפרויקט ושל שינויים מוצעים.
*בקרת הביצוע של הקבלנים שונים.
*מציאת פתרונות לבעיות של תעבורה, אחסנה ושינוע בעת העבודה על הפרויקט.
*ניהול וזימון מתכננים לצורך פיקוח עליון על העבודות בפרויקט.
*מעקב רצוף אחרי שינויים בלוח הזמנים של הפרויקט וחישוב ההשלכות על שינוי משך הפרויקט כולו.
*בקרה תקציבית על הפרויקט בעת הביצוע, לרבות תשלומים לקבלנים ולספקים, והגשת חשבונות למזמין הפרויקט. 

מהנדס הביצוע מתמחה בניהול משאבים וכוח אדם, ניהול פיננסי וכלכלת הבנייה, חומרים וטכנולוגיות בנייה, שיטות ביצוע של עבודות בנייה וקרקע ובטיחות.

## תיאום תכנון
תיאום תכנון של פרויקט בנייה, עשוי להוות משימה מורכבת, כיוון שבפרויקטים בבנייה קיים שילוב של מערכות שונות שנדרש להתאימם זו לזו על מנת לבצע את הפרויקט. בדרך כלל היזם מחליט על סוג הפרויקט (מגורים, מסחר, חינוך, תחבורה) על פי תוכנית הבינוי העירונית (תב"ע) או תוכנית המתאר הארצית (תמ"א). לאחר מכן ממנה היזם מהנדס, אדריכל, או הנדסאי המכיר היטב את כל מערכות הבניין ומכלול השיקולים של המתכננים והיזם בתור מתאם התכנון. על מתאם התכנון להחליט אלו מתכננים נדרשים לצורך תכנון הפרויקט. לפרויקט מגורים פשוט נדרשים בדרך כלל אדריכל, קונסטרוקטור, מהנדס אינסטלציה ומהנדס חשמל.

## לימודי ניהול הבנייה

ניהול הבנייה ניתן ללמוד בטכניון שבחיפה בפקולטה להנדסה אזרחית וסביבתית, באוניברסיטת בן-גוריון בנגב (BGU) ובמגללה האקדמית להנדסה ע"ש סמי שמעון (SCE) שבבאר שבע ובאוניברסיטת אריאל בשומרון. הלימודים נמשכים 4 שנים ובסיומם מקבלים הבוגרים תואר B.Sc בהנדסה אזרחית - ניהול ובנייה Civil Engineering - Management and Construction, ובאוניברסיטת אריאל מקבלים הבוגרים תואר B.Tech.

## קישורים חיצוניים
*דף הבית של המחלקה להנדסת ניהול ובנייה בפקולטה להנדסה אזרחית וסביבתית, הטכניון
* דף הבית של מגמת ניהול הבנייה בהנדסת בניין של המחלקה להנדסה אזרחית וסביבתית בפקולטה למדעי ההנדסה, אוניברסיטת בן-גוריון
* דף הבית של המחלקה ללימודי הנדסת בניין בפקולטה להנדסה, המכללה האקדמית להנדסה ע"ש סמי שמעון
* דף הבית של המחלקה להנדסה אזרחית, הפקולטה ללימודי הנדסה, אוניברסיטת אריאל בשומרון
*פורום ניהול הבנייה באתר איגוד המהנדסים לבנייה ותשתיות
קטגוריה:הנדסה אזרחית
אדם - המדרשה לדמוקרטיה ולשלום על-שם אמיל גרינצוויג

שמאל|ממוזער
**אדם - המדרשה לדמוקרטיה ולשלום ע"ש אמיל גרינצווייג** היא עמותה הקרויה על-שמו של אמיל גרינצוויג, אשר עוסקת בפיתוח תוכניות לימודים לקידום החינוך לדמוקרטיה ושלום.

מדרשת אדם הוקמה ב-1986, והיא פועלת בכל רחבי הארץ, במסגרת החינוך הפורמלי והמשלים. למדרשה צוות מנחים הכולל יהודים וערבים, נשים וגברים אשר לדבריה הם מכל מגזרי החברה הישראלית. בתוכניות הלימודים של המדרשה, שקהל היעד שלהם מגוון החל מגילאי הגן ועד מבוגרים, משתתפים מדי שנה למעלה מ-16,000 משתתפים. למדרשה גם מרכז בינלאומי, המקיים כנסים בינלאומיים לקידום מטרות המדרשה, והוצאה לאור של פרסומים בעברית ובערבית.

המדרשה פיתחה ביחד עם ד"ר קרן קטקו איילי ובשיתוף כותבים נוספים את הפודקאסט החינוכי "דמוקרטיה מתחילה בחינוך". כל פרק בפודקאסט מוקדש להבהרת עקרון דמוקרטי אחד ומשמעותו הפרקטית. לכל פרק מצורף מערך פעילות להתנסות בנושא המשמש כלי עזר לחינוך.

העמותה זכתה בפרס יגאל אלון יחד עם יואל מרשק לשנת תשס"ו. כמו כן זכתה בפרס יושב ראש הכנסת לאיכות חיים לשנת 1998 ובפרס הקרן לירושלים ע"ש מרתה לאוב לקידום ערכי הדמוקרטיה והסובלנות לשנת 1997.

## ראו גם

* פדגוגיה אקטיביסטית

## קישורים חיצוניים
* אתר הבית של מדרשת אדם
* 
* 
* 

## הערות שוליים

קטגוריה:ישראל: ארגוני חינוך
קטגוריה:זוכי פרס יגאל אלון
קטגוריה:ירושלים: עמותות
קטגוריה:שותפות יהודית-ערבית בישראל
ג'רמיין ג'נאס

**ג'רמיין אנתוני ג'נאס** (**Jermaine Anthony Jenas**; נולד ב-18 בפברואר 1983 בנוטינגהאם) הוא כדורגלן עבר אנגלי.

## קריירת מועדונים
ג'נאס החל את הקריירה המקצוענית שלו בנוטינגהאם פורסט, וכבר בעונתו הראשונה 2001-2002, הראה שהוא שחקן מוכשר ומרשים. אחרי עונה בוגרת אחת בלבד בנוטינגהאם, בה כבש 4 שערים ב-33 משחקים, כרטיס השחקן של ג'נאס נמכר לניוקאסל יונייטד בפברואר 2002, תמורת סכום המוערך בכ-5 מיליון פאונד.

למרות עונה ראשונה מרשימה בניוקאסל, בה זכה בתואר השחקן הצעיר לעונת 2002-2003, ג'נאס נכשל להציג את אותה היכולת בשתי העונות שלאחר מכן, ואכזב את הקהל בכך שלא הגיע לרמה שלה מאמניו צפו שיגיע. ג'נאס בקושי הצליח להבקיע בעונות הללו, ולכן החל לשחק בפחות משחקים.

למרות שבאופן זמני שב לכושר המשחק שהראה בעונותיו הקודמות, ועל כך קיבל את סגנות הקפטן על ידי מאמנו החדש גריים סונס בתחילת עונת 2004-2005, ג'נאס שב להציג כדורגל לא מרשים והבקיע רק פעמיים ב-48 משחקים.

שמועות על חוסר סיפוק ורצון להישאר במועדון בתחילת עונת 2005-2006 אושרו על ידי מאמנו גריים סונס, כרטיס השחקן שלו נמכר לטוטנהאם ב-31 באוגוסט 2005, תמורת סכום זמני של 7 מיליון פאונד, שתפח לסכום של 9 מיליון פאונד סך הכל לאחר שהספרס הצליחו להעפיל לטורניר כדורגל אירופאי. ג'נאס כבש סך הכל 12 שערים ב-152 משחקים בכל המסגרות עבור ניוקאסל.

ג'נאס פתח את הקריירה שלו בטוטנהאם בסערה אחרי שכבש 7 שערים בשלבי המוקדמות של גביע אופ"א. אחר כך, הוא נפצע ונעדר מ-13 משחקים, וכבש במשחק החזרה שלו את השער השני של טוטנהאם בניצחון 3-1 נגד סאות'נד יונייטד בסיבוב הרביעי של גביע ה-FA. תחת מאמנו החדש, חואנדה ראמוס, יכולת המשחק של ג'נאס השתפרה באופן ניכר, והוא שיחק בשני משחקי חצי הגמר גביע הפוטבול ליג נגד ארסנל אשר הסתיימו בתיקו 1-1 וניצחון 5-1, כאשר כבש בשני המשחקים את השער הראשון של טוטנהאם. במשחק הגמר ג'נאס בישל את שער הניצחון לג'ונתן וודגייט, במשחק בו טוטנהאם ניצחה 2-1 את צ'לסי וזכתה בגביע, ב-24 בפברואר 2008.

ב-29 באוגוסט 2007, ג'נאס חתם על הארכת חוזה ל-5 שנים, עד שנת 2012. ב-30 ביולי 2008, ג'נאס חתם על תוספת של שנה לחוזה הקודם שחתם, עד שנת 2013. כמה ימים לאחר מכן, מונה ג'נאס לקפטן המשנה של טוטנהאם בעקבות עזיבתם של רובי קין ופול רובינסון.
ב-31 בינואר 2013, ג'נאס חתם על חוזה לתקופה של 18 חודש בקבוצת קווינס פארק ריינג'רס, בסוף עונת 2013/2014 עזב את הקבוצה עם סיום החוזה. ב-7 בינואר 2016 הודיע על פרישה ממשחק פעיל בגיל 32 לאחר שלא הצליח להתגבר על פציעה.

## קריירה בינלאומית
ג'נאס שיחק ברמה הבינלאומית עבור נבחרת אנגליה עד גיל 15, ומשם התקדם בכל נבחרות הנוער האנגליות עד שלבסוף קיבל זימון בכורה לנבחרת אנגליה הבכירה בשנת 2003. משחק הבכורה שלו בנבחרת היה ב-12 בפברואר 2003, נגד נבחרת אוסטרליה.

למרות שסבל מפציעה לקראת סוף עונת 2005-2006, ג'נאס החלים מהפציעה בזמן כדי להיכלל בסגל הנבחרת האנגלית לטורניר הגמר של מונדיאל 2006. הוא כבש את שערו הראשון בנבחרת ב-6 בפברואר 2008, במשחק הראשון של מאמנה החדש של אנגליה פאביו קאפלו, בו ניצחה אנגליה 2-1 באצטדיון ומבלי את שווייץ.

## קישורים חיצוניים

* TheFA.com profile

קטגוריה:קשרי כדורגל אנגלים
קטגוריה:כדורגלני טוטנהאם הוטספר
קטגוריה:כדורגלני ניוקאסל יונייטד
קטגוריה:כדורגלני נוטינגהאם פורסט
קטגוריה:כדורגלני אסטון וילה
קטגוריה:כדורגלני קווינס פארק ריינג'רס
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:זוכי פרס הכדורגלן הצעיר של השנה בליגה האנגלית
קטגוריה:כדורגלני מונדיאל 2006
קטגוריה:אנגלים שנולדו ב-1983
ג'ון קי

**ג'ון פיליפ קי** (באנגלית: **John Phillip Key**; נולד ב-9 באוגוסט 1961) היה ראש ממשלת ניו זילנד ה-38. השלישי בתפקיד זה שמוצאו יהודי. עמד בראש המפלגה הלאומית של ניו זילנד, מפלגה ימנית מתונה, שניצחה בבחירות הכלליות שהתקיימו במדינה זו בנובמבר 2008. החליף את ראש הממשלה הקודמת, הלן קלארק ממפלגת הלייבור השמאלית, שכיהנה בתפקיד תשע שנים. לאחר 8 שנים בתפקיד, ב-5 בדצמבר 2016 הודיע במפתיע על התפטרותו, שנכנסה לתוקף ב-12 בדצמבר.

## קורות חיים
קי נולד באוקלנד, ניו זילנד, להוריו - ג'ורג' קי, מהגר מבריטניה ורות לזר (1922-2000), יהודיה אוסטרית ילידת וינה, שהיגרה לבריטניה בשנת 1938 ואחר כך היגרה יחד עם בעלה לניו זילנד. אביו היה אלכוהוליסט ומת כשקי היה בן 6 בלבד, תוך שהוא משאיר את המשפחה בחובות כבדים. כתוצאה מכך נאלצה האם לעבוד בעבודות ניקיון ולשמש כשומרת לילה כדי לגדל אותו ואת שתי אחיותיו, לבדה, כמשפחה עניה הגרה בשיכון ציבורי בעיר כרייסטצ'רץ'. למרות הרקע העני הזה, כתב קי כבר בגיל 13 מכתב לראש ממשלת ניו זילנד דאז ביל רולינג, ובו הצהיר כי בכוונתו לרשת אותו במישרתו זו ביום מן הימים.

שנים אחדות אחר כך למד קי וסיים ב-1981 תואר ראשון בחשבונאות במכללת קנטרברי שבקרייסטצ'רץ' ואף למד לאחר מכן מספר קורסים באוניברסיטת הרווארד, בקיימברידג', מסצ'וסטס, ארצות הברית.

קי הכיר את אשתו ברונה עוד בבית הספר התיכון בכרייסטצ'רץ', נישא לה ב-1984 ולהם היום שני ילדים, סטפי ומקס.

במשך כעשרים שנה הוא עסק בראיית חשבון ולאחר מכן במינהל עסקים לסוגיו, ועשה כן בהצלחה ניכרת עד כי הגיע לעמדת ניהול בכירה במריל לינץ', בה הרוויח לפי העיתונות של ניו זילנד כ-2.25 מיליון דולר אמריקאי לשנה, לפני שנכנס לחיים הפוליטיים ב-2001.

## פוליטיקה
ב-27 ביולי 2002 נבחר קי לפרלמנט מטעם מחוז הבחירה הלנסוויל שבצפון-מערב אוקלנד. הוא הביס ברוב של כ-56% את בריאן ניסון, חבר הפרלמנט הוותיק מטעם הלייבור ובשנים שלאחר מכן נבחר מידי מערכת בחירות מחדש עם רוב הולך וגדל בכל פעם. ב-2004 מונה קי לדובר הכלכלי של המפלגה הלאומית וב-27 בנובמבר 2006 הוא נבחר ללא מתנגדים ליו"ר המפלגה הלאומית ויו"ר האופוזיציה, לאחר שמנהיגהּ הקודם של המפלגה הלאומית (מאז אוקטובר 2003), דון בראש, התפטר. ב-8 בנובמבר 2008 ניצחה מפלגתו של קי בבחירות וב-19 בנובמבר הוא הושבע כראש ממשלתה ה-38 של ניו זילנד.

השקפותיו הכלכליות-חברתיות של קי הן נאו-ליברליות ונאו-קונסרבטיביות.

בדצמבר 2016 הודיע על התפטרותו.

## דת
למרות מוצאו ואף שאימו הייתה עד יום מותה חברה פעילה בקהילה היהודית הקטנה במדינה, קי מגדיר עצמו כאגנוסטי מחד ופוקד באופן קבוע כנסייה נוצרית קתולית מאידך. אשתו היא בת למשפחה מעורבת קתולית-פרוטסטנטית מצפון אירלנד. לזוג יש שני ילדים.

שני ראשי הממשלה הקודמים של ניו זילנד שהיו להם שורשים יהודיים: ג'וליוס ווגל, שהיה יהודי מאמין וכיהן בתפקיד בשנות השבעים של המאה ה-19 ופרנסיס בל, שהיה בן לאם יהודייה שהמירה את דתה לנצרות.

## קישורים חיצוניים

* 

* 
* 

## הערות שוליים

קטגוריה:חברי המפלגה הלאומית הניו זילנדית
קטגוריה:ראשי ממשלת ניו זילנד
קטגוריה:ראשי ממשלה יהודים
קטגוריה:פוליטיקאים יהודים ניו זילנדים
קטגוריה:בוגרי אוניברסיטת הווארד
קטגוריה:בוגרי אוניברסיטאות ומכללות בניו זילנד
קטגוריה:אישים ממוצא אוסטרי
קטגוריה:ניו זילנדים שנולדו ב-1961
יוהאן כריסטיאן רייל

**יוהאן כריסטיאן רייל** (בגרמנית: **Johann Christian Reil**; 20 בפברואר 1759 – 22 בנובמבר 1813) היה רופא, פיזיולוג, אנטומיסט ופסיכיאטר גרמני.

רייל היה זה אשר טבע את המונח "פסיכיאטריה" (Psychiatrie), בשנת 1808. מספר מבנים אנטומיים קרויים על שמו, בין השאר "איי רייל" בקליפת המוח, והוא היה הראשון שתיאר מבנים עצביים מסוימים (arcuate fasciculus, locus coeruleus).

## ביוגרפיה
יוהאן כריסטיאן רייל נולד בעיר ראודה (Rhaude) שבגרמניה. הוא החל בלימודי הרפואה באפריל 1779. לאחר תקופה קצרה עבר לעיר האלה (Halle) שבסקסוניה-אנהלט, שם למד אנטומיה, ניתוח ורפואה. בשנת 1782 רייל סיים את לימודיו ועבר לברלין למשך שנה של עבודה קלינית, מסלול שהיה חייב לעשות כל מי שרצה לעסוק ברפואה בפרוסיה. בשנת 1783 רייל חזר למקום מולדתו (Ostfriesland), שם עבד כרופא למשך 4 שנים עד שחזר להאלה, בקיץ 1787. בין השנים 1788–1810 עבד רייל בבית חולים בהאלה.

באוקטובר 1788 רייל נישא ליוהנה ווילמינה לבו (Johanna Willemina Leveaux), וביחד נולדו להם שני בנים וארבע בנות. במקביל, מעמדו של רייל באקדמיה הלך ועלה, ובאותה שנה הוא קיבל מינוי פרופסור מן המניין באוניברסיטה. רייל מונה גם כמנהלה של קליניקת האוניברסיטה, שיוסדה שנה קודם לכן. רייל לימד באוניברסיטת האלה במשך 22 שנה.

בשנת 1795 ייסד את כתב העת *Archiv für die Physiologie*. בין השנים 1802–1805 נהג המשורר הנודע יוהאן וולפגנג פון גתה לבקרו ולדון עמו בסוגיות מדעיות ובהן פסיכיאטריה, וכן ליהנות מכישוריו של רייל כרופא. בשנת 1810 נתמנה רייל לפרופסור בברלין, והיה לאחד מן המרצים הראשונים לפסיכיאטריה.

יוהאן כריסטיאן רייל נפטר בשנת 1813 מטיפוס הבהרות, שבו נדבק כאשר טיפל בפצועי קרב לייפציג (קרב העמים), אחד מן העימותים הקשים ביותר של המלחמות הנפוליאוניות.

## עבודתו
רייל חילק את הרפואה לשלושה תחומים עיקריים: פיזיולוגיה, אנטומיה ופסיכיאטריה. במהלך חייו רייל תרם לכל אחד מהתחומים האלה, בעבודותיו המוקדמות בפיזיולוגיה שאינה ויטליסטית, במחקריו על האנטומיה של מערכת העצבים ובעבודתו החלוצית בפסיכיאטריה - מונח אשר הוא טבע לראשונה בשנת 1808.

על פי השקפתו של רייל, במחלות נפש ובטיפול בהן חשוב להתייחס לקשר שבין הגופני לנפשי. רייל טען כי הטיפול במחלות נפש צריך להיעשות על ידי רופאים שהוכשרו לכך במיוחד.

רייל יסד והוציא לאור מספר כתבי עת מדעיים, ביניהם כתב העת Archiv für Physiologie שפורסם לראשונה בשנת 1796. כתבי עת אחרים פורסמו למשך תקופות קצרות בלבד. בגיליון הראשון של Archiv für Physiologie רייל פרסם מאמר פורץ דרך בשם "על כח החיים" ("On the Life Force"), בו הוא דחה את תאוריית הויטליזם הגורסת כי חומר חי מכיל "כח חיים" ובכך הוא שונה מחומר שאינו חי. רייל טען שאם ברצונה של הרפואה להיות מדע, עליה להסתמך על סיבתיות מוכחת, וכל "כח" צריך להיות מבוסס בחומר עצמו.

מעבר לעצם טביעת המונח "פסיכיאטריה", רייל חולל רפורמה ביחס ובטיפול בחולי נפש, למשל על ידי הפרדה בין חולים הניתנים לטיפול לבין חולים חשוכי מרפא. רייל התעניין בהידרותרפיה וקידם מרחצאות וסאונות לשם הגיינה ציבורית, כמו גם לצרכים רפואיים.

## קישורים חיצוניים

* יוהאן כריסטיאן רייל, באתר WhoNamedIt 
* נעמה כרמי, איך ינהג החולה בכל רגע ורגע
* 

## הערות שוליים

קטגוריה:פסיכיאטריה
קטגוריה:ביולוגים גרמנים
קטגוריה:פסיכיאטרים גרמנים
קטגוריה:רופאים גרמנים
קטגוריה:אנטומיסטים גרמנים
קטגוריה:פיזיולוגים גרמנים
קטגוריה:רופאים צבאיים גרמנים
קטגוריה:סגל אוניברסיטת ברלין
קטגוריה:סגל אוניברסיטאות בגרמניה
קטגוריה:אנשי צבא פרוסים
קטגוריה:גרמנים במלחמות הנפוליאוניות
קטגוריה:גרמנים שנולדו ב-1759
קטגוריה:גרמנים שנפטרו ב-1813
אוטו לוונבורג

**אוטו לוונבורג** (בשוודית: **Otto von Löwenborg**; 2 במרץ 1888 – דצמבר 1969) היה שחמטאי שוודי.

## ביוגרפיה
בינואר 1912 ניצח לוונבורג במשחק סימולטני את פרנק מרשל בסטוקהולם בשנת 1913 הגיע למקום השלישי בתחרות סטוקהולם (ניצח: בוריסלב קוסטיץ') והגיע תשיעי בתחרות מלאדה בולסלאב (ניצח: קארל אופוצ'נסקי). בשנת 1916 חלק מקום 2-4 בתחרות קופנהגן (האליפות התשיעית של ארצות הצפון, ניצח פאול יונר) והגיע למקום השמיני בתחרות סטוקהולם. בשנת 1917 הגיע שישי בתחרות קריסטיאניה (האליפות העשירית של ארצות הצפון, ניצח גוסטף ניהולם), חלק מקום ראשון עם אנטון אולסון וניצח אותו בדו-קרב 3-2 בתחרות סטוקהולם ולבסוף הפסיד דו-קרב על אליפות שוודיה לגוסטב ניהלום 4-1.

בשנת 1918 חלק לוונבורג מקום 7-8 בתחרות גטבורג (ניצח: קארל ברנדטסון). בשנת 1919 חלק מקום 4-6 בתחרות גטבורג (האליפות האחת עשרה של ארצות הצפון, ניצחו אנטון אולסון ורודולף שפילמן) ובשנת 1924 חלק מקום 4-8 בתחרות קופנהגן (האליפות השתים עשרה של ארצות הצפון, ניצח: אהרון נימצוביץ').

## קישורים חיצוניים

* מידע כללי

## הערות שוליים

קטגוריה:שחמטאים שוודים
קטגוריה:ילידי 1888
קטגוריה:שוודים שנפטרו ב-1969
פסיכולוגיה עברית

**פסיכולוגיה עברית** הוא אתר אינטרנט ישראלי שמטרתו ליצור קהילה וירטואלית של אנשי טיפול בתחום בריאות הנפש בישראל באמצעות מערכת של פורומים, מאמרים, קישורים למקורות מידע באינטרנט וכלים פסיכולוגיים מקוונים. האתר מתמקד במידע קליני ולא במידע מדעי. הוא כולל כתבות גם על שיטות טיפול פסאודו-מדעיות, כמו שיטת השחרור הרגשי ומושגים לא מבוססים מדעית כמו תסביך אדיפוס. המאמרים המתפרסמים באתר אינם עוברים ביקורת עמיתים.

האתר הוקם בשנת 2002 על ידי אורית וליאור גודקאר ועדי פרי. הוא נועד לרכז את המידע המקצועי הקיים בשפה העברית, ולהוות מקום לפרסום מידע נוסף בתחומי בריאות הנפש בשפה זו, ומכאן שמו של האתר, "פסיכולוגיה עברית".

האתר משמש כספרייה דיגיטלית הכוללת מאמרים מקוריים בעברית לצד מאמרים שפורסמו במקור באופן לא מקוון, כמו גם קישורים למאמרים וחומרים אחרים ברשת. רוב החומרים באתר נגישים באופן חופשי פרט לפורומים מסוימים ולכלים מקצועיים שהגישה אליהם מותרת רק לאנשי מקצוע, וזאת מסיבות אתיות. כמו כן, האתר מרכז מטפלים בתחומם כמו פסיכולוגים, מרפאים בעיסוק וקלינאי תקשורת.

פסיכולוגיה עברית היא מוסד ללא כוונת רווח, וההכנסות שלה מפרסום ומשירותי פרימיום משמשות לכיסוי הוצאות האתר.

## קישורים חיצוניים
* 

## הערות שוליים

קטגוריה:מוסדות פסיכולוגיים
קטגוריה:ספריות דיגיטליות
קטגוריה:אתרי אינטרנט ישראליים
קטגוריה:אתרי אינטרנט שהושקו ב-2002
קטגוריה:פסיכולוגיה פופולרית
טוני ויליאמס

**טוני ויליאמס** (באנגלית: **Tony Williams**; 12 בדצמבר 1945 – 23 בפברואר 1997) היה מתופף ג'אז אמריקאי.

ויליאמס, אשר פרץ את דרכו בלהקה של נגן החצוצרה מיילס דייוויס כשהיה בן 17 בלבד, נחשב לאחד מהמתופפים החשובים והמשפיעים שנגנו בשנות השישים, ולדמות בולטת בעולם הפיוז'ן.

## חייו
ויליאמס נולד בשיקגו וגדל בבוסטון. הוא החל לנגן בגיל צעיר, כשהמורה שלו היה המתופף אלן דאוסון. בצורה מקצועית הוא החל לנגן בגיל 13 עם הסקסופוניסט סאם ריברז. ג'אקי מק'קלין שמע את ויליאמס כשהוא היה בן 16 והורשם מנגינתו.

### עם מיילס דייוויס
ויליאמס הגיע לפרסום בגיל 17 כשהחל לנגן כמתופף הקבוע של מיילס דייוויס. ההרכב של להקתו של דייוויס בו ניגן ויליאמס נהוג להיקרא ה"חמישייה הגדולה השנייה של מיילס דייוויס", ועמו ניגנו רון קרטר בקונטרבס, הרבי הנקוק בפסנתר וויין שורטר בסקסופון טנור.

דייוויס העיד באוטוביוגרפיה שלו שויליאמס היה "המרכז שסביבו הצליל סבב". נגינתו של ויליאמס הייתה חדשנית ויצירתית, ניתן לספח אותה לזרם של המתופפים כגון מקס רואץ' וארט בלייקי, שעיצבו מחדש את תפקיד מחלקת הקצב בשימוש בפוליריתמיקה ושינויי זמן. אפיון ברור של נגינתו של ויליאמס כבר מהתקופה הזו הוא האלתור הרב שלו, וסגנונו שאינו דבק בתבניות קצב הסטנדרטיות אלא מאלתר גם בעת הליווי.

במקביל לעבודתו עם דייוויס הקליט את אלבומו הראשון כמוביל האלבום נקרא "Life Time" (תקופת חיים. אין לבלבל אלבום זה עם ההרכב של המתופף שנוצר רק כעבור כמה שנים).

### Lifetime
בשנת 1969 הקים את שלישיית הלייף טיים של טוני ויליאמס (The Tony Williams Lifetime trio) יחד עם הגיטריסט, נגן הגיטרה החשמלית ג'ון מקלפלין, ונגן האורגן האמונד לארי יאנג. השלישייה הוציאה בשנה הזו את אלבומה הראשון, אלבום כפול בשם "Emergency!" שהיה לאבן דרך בעולם הפיוז'ן. הלהקה משלבת ג'אז עם רוק ורית'ם אנד בלוז. האלבום לא התקבל היטב בקרב קהילת הג'אז.

ההרכב התפרק עם עזיבתו של מקלפילין, לאחר שהקליטו מספר אלבומים. בשנת 1975 חזר ויליאמס והקים הרכב חדש בשם דומה יחד עם הבסיסט טוני ניוטון והפסנתרן אלן פסקאוה, וגם בהרכב זה היה גיטריסט אנגלי, אלן הולדסאות'. ההרכב הזה היה פורה פחות מהראשון, והקליט רק שני אלבומים, שניהם בחברת התקליטים קולומביה רקורדס.

### V.S.O.P.
באמצע 1976 הוא שב לנגן עם האנשים שהכיר אצל דייוויס, הפסנתרן הרבי האנקוק, הבסיסט רון קרטר והסקסופוניסט וין שורטר. דייוויס שהיה אמור גם הוא להצרף להרכב, התחרט בסוף והחליף אותו החצוצרן פרדי האברד, שהכיר את שורטר מתקופתם יחד בשליחי הג'אז. האלבום יצא תחת השם V.S.O.P (ראשי התיבות של המשפט האנגלי "Very Special OneTime Performance") והצליח מאוד. בניגוד למשתמע משמם הם המשיכו להופיע ולהוציא אלבומים של הופעות חיות תחת אותו השם.

### סוף הקריירה

ויליאמס המשיך ללמד מוזיקה, להופיע, ולהקליט באזור המפרץ בקליפורניה. הוא הקים הרכבים משל עצמו שניגנו לאורך שנות השמונים והתשעים בעיקר מוזיקה שהוא הלחין. כמו כן הוא המשיך להיות מתופף מבוקש המנגן עם מוזיקאים שונים, בכל הסגנונות, בעיקר רוק וג'אז.

הוא נפטר בשנת 1997 מהתקף לב.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי אילינוי
קטגוריה:נגני ג'אז: מתופפים
קטגוריה:מתופפים אמריקאים
קטגוריה:נגני בי בופ
קטגוריה:שיקגו: אישים
קטגוריה:אמריקאים שנולדו ב-1945
קטגוריה:אמריקאים שנפטרו ב-1997
קבוצת ריינהולד כהן

טקסט=|ממוזער|250x250 פיקסלים|לוגו קבוצת ריינהולד כהן
**קבוצת ריינהולד כהן** היא הוותיקה והגדולה ביותר בישראל בתחום הקניין הרוחני (פטנטים, סימני מסחר, מדגמים, זכויות יוצרים, זכויות מטפחים וכו'). 

הקבוצה מורכבת מריינהולד כהן ושותפיו, עורכי פטנטים, שנוסד בשנת 1934 וגילת, ברקת ושות', עורכי דין, שנוסד בשנת 1995. הקבוצה כוללת כ-220 עובדים, מתוכם כ-70 עורכי פטנטים ועורכי דין. הקבוצה מתמחה בעריכת פטנטים עבור ממציאים וחברות מישראל ומחו"ל, בכל התחומים הטכנולוגיים והמדעיים לרבות מדעי החיים וכימיה, היי-טק, טכנולוגיה ופיזיקה, כמו גם ברישום והגנה על סימני מסחר, בליטיגציה ובהגנה משפטית על זכויות קניין רוחני, בהערכות שווי ובבניית אסטרטגיית קניין רוחני המותאמת לצרכיו העסקיים של הלקוח.

קבוצת ריינהולד כהן מדורגת בקבוצות האיכות הגבוהות ביותר על ידי מדריכים בינלאומיים ומקומיים מובילים כגון: Managing Intellectual Property, Legal 500, Practical Law Company, Chambers & Partners, Expert Guides ועוד.

## קישורים חיצוניים
*  אתר הבית של קבוצת ריינהולד כהן

קטגוריה:קניין רוחני
קטגוריה:שותפויות ישראליות